pt en gl gl en gl es en gl es pt gl gl gl gl gl gl es gl gl en en es es es es es es es es en es es es es gl es gl en sv en en es en gl gl en
Yolanda Carbajales. Gravadora. Á procura da luz – Yolanda Carbajales
2 septiembre, 2019by Yolanda Carbajales
Eme Cartea. O Museo do Gravado de Artes acolle a proposta expositiva da recoñecida gravadora, nada en Venezuela pero viguesade adopción, profesión e corazón, Yolanda Carbajales, e que certeiramente titula Á procura da luz. Unha denominación que provén do uso da súa especial técnica, isto é, o gravado á maneira negra, á media tinta ouao fume, inventada polo alemán Von Siegen no s. XVII: sorte de estampación que reproduce transicións de claroscuros con delicadeza e precisión fotográfica en branco e negro, fronte a outros procedementos calcográficos e tamén directos coma o buril, a punta seca ou o punteado. Moi empregada no retrato ao óleo e a copia de pinturas ata o s. XIX.
Granear, brunir, raspar unha matriz, preferentemente de cobre, ata lograr unha textura homoxénea de trazos punteados e rebarbas, por medio dun berce ouraedor (semicircular, dentado e en chafrán) que percorre toda a superficie, nun balanceo ao nesgo, ata en 32 direccións. Logo, dende o negro brumoso, o sabio manexo do rascón e do brunidor irán configurando suaves efectos tonais que, feita a tintura e a estampa, ilustrarán as imaxes.
Yolanda resucita e asume a maneira negra como un camiño esforzado fronte a outras técnicas máis actuais e doadas –a tal a augatinta, ou“falsa maneira negra”– e nela exercita a estética do sublime. Ademais, dá o salto ao gravado á cor, con sensible mestría, ao aplicar os achados de Le Blon sobre a tricromía (tres pranchas coas cores primarias), perfeccionada logo por G. d’Agoty, cunha cuarta prancha en negro (ou marrón).
O negro é a súa cor, como orixe e debilidade, pero en positivo: elegancia, profesionalidade, dominancia, nobreza, rebeldía, sobriedade… e misterio, esa parte indicible de nós e do mundo, esvaída e inefable, rexión do inconsciente que se resiste a ser enmarcada pola razón. E, entre o negro e o branco impolutos, a relatividade dos grises, esa gama inestable que brilla e se apaga, como unha metáfora ebria de luz incapaz de aprehender a evidencia.
Yolanda Carbajales crea e cre. Sabe que o gravado, igual ca o sexo, non é unicamente reprodución. Por iso, a súa arte di e oculta, insinúa e seduce. Porque é pureza e beleza que interpelan a nosa incredulidade como un escalpelo voraz. E porque as súas figuras transitan entre a esencia e o abraio, e cobran alento e perspectiva unidas por cabos conceptuais en puntos de encontro, tensión e agarre, tenaces de alegoría e imaxinación. Convite á introspección “onde habita a paz” e se escoita “o asubío do tempo”.
Expresión de abraio ante a textura hiperreal e esfiañada dos cabos, carnosos e esenciais, que nos obrigan a seguir a derrota hipotética da súa singradura, e mesmo abordarmos o barco fantasma amarrado ao peirao da arte. Menos é máis. Unha imaxe en espello na que nos miramos como narcisos rendidos á dobre visión do enigma que somos. Pura metonimia en claroscuro!
[…] de Artes do Gravado á Estampa Dixital e o Concello de Ribeira, vai organizar os días vindeiros a exposición Á procura da luz, da artista Yolanda Carbajales. A mostra poderá verse entre o 23 de decembro de 2020 e o 20 de febreiro de 2021. Estará […]
A USC, o Museo de Artes e o Concello de Ribeira organizan a mostra Á procura da luz de Yolanda Carbajales – O Barbanza / 11:10 am /
Premios del CONCURSO DE FOTOGRAFÍA JULIO MONTES SANTIAGO
Exposición de mujeres grabadoras en el Mets Arts Center de Atenas
Con Manuel Ayaso, Premio das Artes Plásticas 2021
Video de la Exposición en Fonseca «Á procura da Luz»
Equipaje de Esperanza para una Ardiente Travesía
2019 © Yolanda Carbajales. Todos los Derechos Reservados.
Para cumplir con la normativa europea, informamos que esta web utiliza cookies.
Puede consultar tanto las cookies que usamos como nuestra política de privacidad en nuestra Política de Privacidad y Política de Cookies
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.